नई दिल्ली: सुपरस्टार सलमान खान की फिल्में 200-300 करोड़ रुपये का बिजनेस आसानी से कर लेती हैं. बात 'टाइगर जिंदा है (2017)' की हो या फिर 'सुल्तान (2016)' की इन दोनों फिल्मों ने तोबड़तोड़ कमाई कर, सलमान को बॉक्स ऑफिस का बादशाह बनाया. लेकिन आपको जानकर हैरानी होगी कि इनकी गिनती सलमान खान की सबसे ज्यादा कमाई वाली फिल्मों में नहीं होती है. साल 2015 में रिलीज सलमान और करीना कपूर स्टारर 'बजरंगी भाईजान' सुपरस्टार की सबसे ज्यादा कलेक्शन करने वाली फिल्म बन गई है. इसने 500-600 नहीं बल्कि 900 करोड़ रुपये से ज्यादा का बिजनेस कर डाला है.